
REFERAT DE APROBARE
 a  PROIECTULUI DE HOTĂRÂRE 
 privind prelungirea prin act adițional , încheiat cu SC FITT RESOURCES SRL , pe o perioadă de 1an, a contractului  nr.132/22.05.2015, de prestări servicii de administrare și management al clădirii Incuboxx ,,Infrastructura Regională de Afaceri și Inovare în sectorul IT&C,, 

Clădirea Incuboxx,  situată în Timișoara, str. Circumvalațiunii, nr.2-4 este identificată cu extrasul de carte funciară nr.425139, număr topo 1243/2/3 , având destinația de construcții industriale și edilitare  “Infrastructura Regională de Afaceri și inovare în sectorul It&C”, COD SMIS 34472, corp a cu regim de înălțime D+P+4E+Er și corp B , cu regim de înălțime D+P ZONA D, cu suprafața de 1219 m.p și curți construcții în suprafață de 7156 m.p .
Clădirea Incuboxx este înregistrată în evidența patrimonială a Municipiului Timișoara cu numărul de inventar 22543 și valoarea de inventar 16993704,48 lei, fiind construită prin proiectul  ,,Infrastructura  Regionale de Afaceri și Inovare în Sectorul It& C-Incuboxx, prin Programul Operațional Regional 2007-2013, Axa prioritară 1 ,,Sprijinirea dezvoltării durabile a orașelor poli urbani de creștere”, derulat în perioada 25.07.2015-25.07.2020.
Administrarea și managementul clădirii Incuboxx se realizează de către SC FITT RESOURCES SRL, reprezentată prin administratorul acesteia: DL. Florin Vilcea –Director Incuboxx, care a încheiat cu Primăria  Municipiului Timișoara contractul nr.132/22.05.2005, de administrare și management a clădirii Incuboxx ,,Infrastructura Regională de Afaceri și Inovare în sectorul It&C”, cu termen de valabilitate 01.04.2022 .
Precizăm faptul că, în prezent, în clădirea Incuboxx își desfășoară activitatea 42 firme IT, care beneficiază de servicii de incubare și consolidare. La parterul clădirii a funcționat  un centru de vaccinare cu 12 fluxuri de vaccinare, cu o capacitate de vaccinare a 720 persoane pe zi, venind astfel în sprijinul autorităților locale în procesul de combatere a pandemiei covid 19 și imunizare a populației , iar acest centru și-a încetat activitatea în clădirea Incuboxx începând cu data de 01.03.2022 . 
De asemenea, în clădirea Incuboxx își va desfășura activitatea  Agenția de  Achiziții Publice Timișoara SRL, care a încheiat un contract de închiriere a unui spațiu din clădirea Incuboxx. 
	    Prin cererea înregistrată la Primăria Timișoara cu numărul  CT2022-000850/10.02.2022,  SC FITT RESOURCES SRL reprezentată prin administratorul acesteia: DL. Florin Vilcea –Director Incuboxx a fost solicitată   prelungirea pe o perioadă de 3 ani a contractului de prestări servicii nr.132/22.05.2005, de administrare și management a clădirii Incuboxx ,,Infrastructura Regională de Afaceri și Inovare în sectorul It&C”, cu termen de valabilitate 01.04.2022 .
Solicitarea SC FITT RESOURCES SRL a fost analizată în şedinţa din14.03.2022 a Comisiei de Analiză a spaţiilor cu altă destinaţie decât aceea  de locuinţă, situate în imobile proprietatea Primăriei Timişoara precum şi în proprietatea Statului Român, în administrarea Consiliului Local al Municipiului Timişoara înfiinţată prin HCLMT nr.12/26.06.2012 și modificată prin HCLMT nr.49/22.02.2022. 
Comisia a hotărât prelungirea pe o perioadă de 1an  a contractului  de prestări servicii nr.132/22.02.2005, de administrare și management al clădirii Incuboxx ,,Infrastructura Regională de Afaceri și Inovare în sectorul It&C”, cu termen de valabilitate 01.04.2022, Compartimentul SAD,  având sarcina de a întocmi un proiect de hotărâre, privind prelungirea contractului nr.132/22.05.2015,  pe o perioadă de 1an, de la data de 02.04.2022 până la data de 02.04.2023,  care va fi supus aprobării plenului Consiliului Local al Municipiului Timișoara  .
	 Apreciem faptul că, proiectul de hotărâre privind prelungirea prin act adițional , încheiat cu SC FITT RESOURCES SRL, pe o perioadă de 1 an, a contractului  nr.132/22.05.2015, de prestări servicii de administrare și management a clădirii Incuboxx ,,Infrastructura Regională de Afaceri și Inovare în sectorul IT&C”, îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara .

